b'\n_START_ARTICLE_\nInteligen\xc4\x8dni koli\xc4\x8dnik\n_START_PARAGRAPH_\nInteligen\xc4\x8dni koli\xc4\x8dnik (angle\xc5\xa1ko Intelligence Quotient, kratica IQ) je \xc5\xa1tevil\xc4\x8dna vrednost, ki naj bi dolo\xc4\x8dala inteligentnost \xc4\x8dloveka. IQ se dolo\xc4\x8da s standardiziranimi testi. Rezultat je izra\xc5\xbeen kot normalizirano \xc5\xa1tevilo, tako da je povpre\xc4\x8dni IQ enak 100. Rezultat 115 bi pomenil nadpovpre\xc4\x8dno vrednost v isti starostni skupini. Testi so oblikovani tako, da so rezultati porazdeljeni po Gaussovi krivulji._NEWLINE_V\xc4\x8dasih ga opredelimo tudi kot razmerje med mentalno starostjo in dejansko starostjo. Mentalna starost je inteligentnostna raven, ki ustreza povpre\xc4\x8dni inteligentnostni stopnji v dolo\xc4\x8denem starostnem obdobju._NEWLINE_Organizacija Mensa je eno od zdru\xc5\xbeenj nadpovpre\xc4\x8dno inteligentnih ljudi. Vanjo se lahko v\xc4\x8dlani samo 2\xc2\xa0% najbolj inteligentnih ljudi.'